**საქართველოს ტექნიკური უნივერსიტეტი**

**სამართლისა და საერთაშორისო ურთიერთობების ფაკულტეტის**

**კომერციული და კერძო სამართლის ინსტიტუტი**

**დ ე ბ უ ლ ე ბ ა**

მიღებულია საქართველოს ტექნიკური

უნივერსიტეტის აკადემიური საბჭოს მიერ

\_\_ \_\_\_\_\_\_\_\_\_\_\_\_ 2017 წ., #\_ დადგენილებით,

და დამტკიცებულია წარმომადგენლობითი საბჭოს (სენატის) მიერ \_\_ \_\_\_\_\_\_\_\_\_ 2017 წ., #\_\_ დადგენილებით.

თბილისი

2017 წ.

თავი I

ზოგადი დებულებები

1. სამართლისა და საერთაშორისო ურთიერთობების ფაკულტეტის კომერციული და კერძო სამართლის ინსტიტუტი საქართველოს ტექნიკური უნივერსიტეტის (შემდგომში: „სტუ“) აღნიშნულ ფაკულტეტის სტრუქტურაში მყოფი სამეცნიერო-კვლევითი სტრუქტურული ერთეულია, შექმნილი და დამტკიცებული სტუ-ს აკადემიური საბჭოს 2017 წლის \_\_ \_\_\_\_\_\_\_\_\_\_\_ # \_\_ დადგენილების და წარმომადგენლობითი საბჭოს (სენატი) 2017 წლის \_\_ \_\_\_\_\_\_\_\_\_\_\_ # \_\_ დადგენილების საფუძველზე.
2. ინსტიტუტი თავის საქმიანობას წარმართავს საქართველოს კონსტიტუციის, “უმაღლესი განათლების შესახებ” საქართველოს კანონის, სტუ-ის წესდების, წინამდებარე დებულების, საქართველოში მოქმედი კანონმდებლობის შესაბამისად;
3. ინსტიტუტი ფინანსდება სახელმწიფო დაწესებულებების და სხვა დაინტერესებული მხარეების კომერციული და კერძო სამართლის სფეროს განვითარებისათვის დაკვეთილი კვლევების (ნორმატიული აქტების პროექტები, კონცეფციები, სახელმწიფო პროექტები და სხვ.) დაფინანსებით მიღებული ფულადი სახსრებით, შემოწირულობებით, ამ მიზნისთვის და ინსტიტუტის ფუნქციონირებისათვის ფაკულტეტის მიერ გათვალისწინებული სახსრებით;
4. ამ მიზნით იგი შუამდგომლობს ფაკულტეტისა და მისი მეშვეობით უნივერსიტეტის წინაშე საკვლევი პროექტების დამტკიცების და მათ შესასრულებლად შესაბამისი ხელშეკრულებების გაფორმების თაობაზე;
5. საჭიროების შემთხვევაში, ინსტიტუტს შეუძლია იშუამდგომლოს დადგენილი წესით უნივერსიტეტის წინაშე, როგორც საქართველოს, აგრეთვე, სხვა ქვეყნის სპეციალისტების და ექსპერტების დროებითი მოწვევის და მათთან სათანადო შრომითი ხელშეკრულებების გაფორმების თაობაზე;
6. რექტორის, შესაბამისი დარგის რექტორის მოადგილის, აკადემიური საბჭოს, წარმომადგენლობითი საბჭოს (სენატი) და ფაკულტეტის საბჭოს მოთხოვნით შეიძლება ჩატარდეს ინსტიტუტის ანგარიშის რიგგარეშე მოსმენა და განხილვა.

**თავი II**

**ინსტიტუტის საქმიანობის ძირითადი მიმართულებები,**

**მიზნები და ამოცანები**

1. ინსტიტუტის სამეცნიერო-კვლევითი საქმიანობის ძირითადი მიმართულებებია:

ა) საქართველოს კომერციული, ბიზნეს და კერძო სამართლის საკითხებზე სამეცნიერო-კვლევით პროექტებზე მუშაობა;

ბ) საქართველოში ენერგეტიკის, გაზის, ნავთობის, ბუნებრივი რესურსების, სამშენებლო, კომუნიკაციების, ელექტრონული კომერციის და სხვა მის მსგავს სფეროში პროექტების დამუშავება:

გ) კომერციული და კერძო სამართლებრივი სისტემის საქმიანობის ორგანიზაციული, საკანონმდებლო უზრუნველყოფის და ბიზნეს სამართლის პოლიტიკის სრულყოფის მიზნით ნორმატიული აქტების პროექტების და კონცეფციების მომზადება;

დ) საქართველოს და უცხოეთის აკადემიური წრეების თანამშრომლობის გაღრმავებისათვის განათლების პროექტების მომზადება და დისტანციურად მიწოდება;

ე) მონაწილეობა ფაკულტეტის კომპეტენციაში შემავალი უმაღლესი საგანმანათლებლო პროგრამების მომზადებასა და განხორციელებაში;

ვ) ორგანიზება ან/და მონაწილეობა სხვადასხვა დონის (ადგილობრივი, ეროვნული და საერთაშორისო) სამეცნიერო კონფერენციებსა და სხვა სამეცნიერო ღონისძიებებში საკუთარი ან მოძიებული ფინანსური უზრუნველყოფით;

ზ) თავისი კომპეტენციის ფარგლებში თანამშრომლობა − ხელშეკრულებების ან/და მემორანდუმების გაფორმება ერთობლივი სამეცნიერო-კვლევითი პროექტების შედგენისა და განხორციელების მიზნით საქართველოსა და უცხოეთის სამეცნიერო-კვლევით დაწესებულებებთან;

თ) საექსპერტო და საკონსულტაციო საქმიანობა;

ი) საქართველოს კანონმდებლობითა და დამოუკიდებელი სამეცნიერო-კვლევითი ერთეულის დებულებით გათვალისწინებული სხვა საქმიანობის განხორციელება.

1. დასახული ამოცანების მიზნით ინსტიტუტი:

ა) მჭიდროდ ითანამშრომლებს ინსტიტუტის ძირითადი მიმართულებებით გათვალისწინებული პრობლემებით დაინტერესებულ სახელმწიფო დაწესებულებებთან (ეკონომიკისა და მდგრადი განვითარების სამინისტრო, ენერგეტიკის სამინისტრო, რეგიონალური განვითარებისა და ინფრასტრუქტურის სამინისტრო, მათში შემავალი ან მათთან დაკავშირებული ს.ს.ი.პ.-ები, საქართველოს ეროვნული ბანკი, ქ. თბილისის მერია), პარლამენტის შესაბამის კომიტეტებთან, საქართველოს მთავრობის შესაბამის სტრუქტურულ ერთეულებთან, ქ. თბილისის მერიასთან, საერთაშორისო ორგანიზაციებთან, არასამთავრობო დაწესებულებებთან, ამ პრობლემებით დაინტერესებულ უცხოელ და ქართველ სპეციალისტებთან;

ბ) დასახული ამოცანების შესასრულებლად, შესწავლისა და ანალიზის მიზნით, მოიძიებს არქივებში, ბიბლიოთეკებში, ელექტრონულ ბიბლიოთეკებში სამართლებრივ აქტებს, საერთაშორისო სამართლის აქტებს, ქართულ და უცხოურ ლიტერატურას;

გ) ორგანიზაციას გაუკეთებს და მოაწყობს დამუშავებული პროექტების მიხედვით მიღებული კვლევის შედეგების ფართო პრეზენტაციას სახელმწიფო დაწესებულებებში, საერთაშორისო ორგანიზაციებში, არასამთავრობო დაწესებულებებში, უმაღლეს სასწავლებლებში.

**თავი III**

**ინსტიტუტის პერსონალის მიერ დამუშავებული პროექტების შედეგად მიღებული სამეცნიერო პროდუქცია**

1. ნაშრომები, სტატიები (გამოქვეყნებული საერთაშორისო და ადგილობრივ სამეცნიერო ჟურნალებში);
2. მონოგრაფიები, სახელმძღვანელოები, დამხმარე სახელმძღვანელოები;
3. წინადადებები, კონცეფციები, ნორმატიული აქტების პროექტები;
4. მონაცემთა ელექტრონული ბაზები მიმართულებების მიხედვით.

**თავი IV**

**ინსტიტუტის სტრუქტურა და მართვა**

1. კომერციული და კერძო სამართლის ინსტიტუტის სტრუქტურული ერთეულებია:

ა) კომერციული სამართლის, კომუნიკაციებისა და ელ. კომერციის ლაბორატორია;

ბ) ენერგომატარებლებისა და ბუნებრივი რესურსების სამართლის ლაბორატორია;

გ) სამშენებლო სამართლის ლაბორატორია.

1. ინსტიტუტის მართვას ახორციელებს დირექტორი. ინსტიტუტის დირექტორი და ინიშნება უნივერსიტეტის რექტორის მიერ, ფაკულტეტის საბჭოს წარდგინებით. ინსტიტუტის დირექტორის თანამდებობა არ წარმოადგენს უნივერსიტეტის ადმინისტრაციულ თანამდებობას;
2. ინსტიტუტს ჰყავს პროექტების ხელმძღვანელი, რომელსაც ნიშნავს რექტორი დირექტორის წარდგინებით;
3. ინსტიტუტის სამეცნიერო-ორგანიზაციულ და ფინანსურ საქმიანობას (ფაკულტეტის მენეჯერთან ერთად) წარმართავს სწავლული მდივანი, რომელსაც ნიშნავს რექტორი დირექტორის წარდგინებით;
4. კომერციული და კერძო სამართლის ინსტიტუტის სტრუქტურულ ერთეულს (ლაბორატორიებს) ჰყავს ხელმძღვანელი, რომელსაც ნიშნავს რექტორი სამეცნიერო ხელმძღვანელის წარდგინებით;
5. ინსტიტუტის დირექტორი შეიმუშავებს ინსტიტუტის საქმიანობის პოლიტიკას და სტრატეგიას, განსაზღვრავს სამუშაო თემატიკას, ანაწილებს დავალებებს თანამშრომელთა შორის.
6. ინსტიტუტის დირექტორი უფლებამოსილია:

ა) განახორციელოს კონტროლი ინსტიტუტის თანამშრომლების მიერ მათზე განპირობებული სამუშაოს დროული და სრული მოცულობით შესრულებაზე, შრომის ანაზღაურებასა და სხვა ადმინისტრაციულ ღონისძიებებზე;

ბ) განახორციელოს ინსტიტუტის ეფექტიან მართვასა და ფუნქციონირებასთან დაკავშირებული სხვა აუცილებელი საქმიანობა;

გ) მოამზადოს შესაბამისი ხელშეკრულებების პროექტები და გასაფორმებლად წარუდგინოს უნივერსიტეტის რექტორს.

დ) შეიმუშავოს სამეცნიერო გრანტების მისაღებად საჭირო სამეცნიერო პროექტები;

ე) განსაზღვროს სამეცნიერო პროექტებში მომუშავე პირთა წრე და პროექტის ბიუჯეტი;

ვ) დანიშნოს ცალკეული სამეცნიერო პროექტის ხელმძღვანელები;

თ) მოაწყოს ინსტიტუტის მიერ მომზადებული სამეცნიერო შრომების, განხორციელებული/მიმდინარე პროექტების, გამოშვებული სახელმძღვანელოების, ახალი სამუშაოების და ა.შ. პრეზენტაციები;

1. ინსტიტუტის დირექტორს, საკუთარი კომპეტენციის ფარგლებში, ენიჭება პასუხისმგებლობა სამეცნიერო სამუშაოების და საგანმანათლებლო საქმიანობის მოცულობის, მიმართულებების, შესრულების ვადების, შინაარსის და ხასიათის განსაზღვრაზე;
2. ინსტიტუტის დირექტორს ენიჭება პასუხისმგებლობა ინსტიტუტისათვის სარგებლობის უფლებით გადაცემული ქონების მიზნობრივად გამოყენებაზე, შენახვაზე და მისი გამართულ მდგომარეობაში შენარჩუნებაზე;
3. ინსტიტუტს ჰყავს სამეცნიერო პერსონალი. შემადგენლობა განისაზღვრება პროექტების სპეციფიკის და შესრულებული სამუშაოს მოცულობის გათვალისწინებით;
4. ინსტიტუტის პერსონალი ინიშნება და სამუშაოდან თავისუფლდება უნივერსიტეტის რექტორის მიერ, ინსტიტუტის დირექტორის და სამეცნიერო ხელმძღვანელის წარდგინების საფუძველზე, ფაკულტეტის საბჭოსთან შეთანხმებით;
5. ინსტიტუტის პერსონალის შრომითი ანაზღაურება განისაზღვრება ფაკულტეტის საბჭოს მიერ ინსტიტუტის ბიუჯეტის და მისი დებულებით განსაზღვრული სხვა შემოსავლების გათვალისწინებით;
6. იურიდიულ და ფიზიკურ პირებთან ხელშეკრულებების გაფორმება ხორციელდება უნივერსიტეტში დადგენილი წესის და ფორმების შესაბამისად.

**თავი V**

**ინსტიტუტის ქონება, ფინანსები და დაფინანსების წყაროები**

1. ინსტიტუტის მისამართია: 0175 საქართველო, ქ. თბილისი, მ. კოსტავას ქ. #77;
2. ინსტიტუტი არ არის საფინანსო-საგადასახადო სისტემის განცალკევებული სუბიექტი. ის წარმოადგენს უნივერსიტეტის სამართლისა და საერთაშორისო ფაკულტეტის საფინანსო სისტემის ერთ-ერთ სუბიექტს, რომელზედაც ვრცელდება სტუ-ში ფაკულტეტებთან ფინანსური ურთიერთობების რეგულირების დადგენილი წესი;
3. გაწეული სამუშაოს ანაზღაურება წარმოებს ხელშეკრულების საფუძველზე;
4. ფინანსური და საბუღალტრო ანგარიშგების ფორმების, ხელშეკრულებების, სამუშაოს მიღება-ჩაბარების აქტების მომზადების ორგანიზაციულ უზრუნველყოფას, სტუ-ის შიდა ადმინისტრაციული აქტების საფუძველზე, ახორციელებს სწავლული მდივანი.

**თავი VI**

**ინსტიტუტის რეორგანიზაცია და ლიკვიდაცია**

1. ინსტიტუტის რეორგანიზაცია ან ლიკვიდაცია ხორციელდება სტუ-ს შესაბამისი ადმინისტრაციული აქტებით დადგენილი წესის შესაბამისად.

**თავი VII**

**დებულებაში ცვლილებებისა და დამატებების შეტანა**

1. დებულებაში ცვლილებებსა და დამატებებს შეიმუშავებს ინსტიტუტის დირექტორი, რასაც განიხილავს უნივერსიტეტის აკადემიური და ამტკიცებს უნივერსიტეტის სენატი.

**თავი VIII**

**დასკვნითი დებულებები**

1. წინამდებარე დებულება ძალაში შედის უნივერსიტეტის წარმომადგენლობითი საბჭოს (სენატის) მიერ დამტკიცებისთანავე.